CELEX: 32012R0709
Language: sk
Date: 2012-08-02 00:00:00
Title: Vykonávacie nariadenie Rady (EÚ) č. 709/2012 z  2. augusta 2012 , ktorým sa vykonáva nariadenie (EÚ) č. 267/2010 o reštriktívnych opatreniach voči Iránu

3.8.2012   
            
            
               SK
            
            
               Úradný vestník Európskej únie
            
            
               L 208/2
            
         VYKONÁVACIE NARIADENIE RADY (EÚ) č. 709/2012
   z 2. augusta 2012,
   ktorým sa vykonáva nariadenie (EÚ) č. 267/2010 o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 267/2012 (1), a najmä na jeho článok 46 ods. 1 a 2,
   keďže:
   
               (1)
            
            
               Rada 23. marca 2012 prijala nariadenie (EÚ) č. 267/2012.
            
         
               (2)
            
            
               Rada sa domnieva, že určité osoby by sa mali vypustiť zo zoznamu fyzických a právnických osôb, subjektov a orgánov uvedenom v prílohe IX k nariadeniu (EÚ) č. 267/2012, na ktoré sa vzťahujú reštriktívne opatrenia, a že záznamy o určitých subjektoch by sa mali zmeniť a doplniť.
            
         
               (3)
            
            
               Na základe rozhodnutia výboru Bezpečnostnej rady Organizácie Spojených národov (BR OSN) zriadeného rezolúciou BR OSN č. 1737 (2006) by sa mali zo zoznamu uvedeného v prílohe IX k nariadeniu (EÚ) č. 267/2012 vypustiť dve osoby a jeden subjekt a zaradiť do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe VIII k uvedenému nariadeniu.
            
         
               (4)
            
            
               Zoznamy uvedené v prílohách VIII a IX k nariadeniu (EÚ) č. 267/2012 by sa preto mali zodpovedajúcim spôsobom zmeniť a doplniť.
            
         
               (5)
            
            
               S cieľom zabezpečiť účinnosť opatrení stanovených v tomto nariadení by toto nariadenie malo nadobudnúť účinnosť dom jeho uverejnenia,
            
         PRIJALA TOTO NARIADENIE:
   Článok 1
   Osoby uvedené v prílohe I k tomuto nariadeniu sa vypúšťajú zo zoznamu uvedeného v prílohe IX k nariadeniu (EÚ) č. 267/2012.
   Článok 2
   V prílohe IX k nariadeniu (EÚ) č. 267/2012 sa záznamy o subjektoch uvedených v prílohe II k tomuto nariadeniu nahrádzajú záznamami uvedenými v prílohe II k tomuto nariadeniu.
   Článok 3
   Osoby a subjekt uvedené v prílohe III k tomuto nariadeniu sa vypúšťajú zo zoznamu uvedeného v prílohe IX k nariadeniu (EÚ) č. 267/2012 a zmenené záznamami uvedenými v prílohe III k tomuto nariadeniu sa dopĺňajú do zoznamu uvedeného v prílohe VIII k nariadeniu (EÚ) č. 267/2012.
   Článok 4
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2012
      
         
            Za Radu
         
         
            predseda
         
         A. D. MAVROYIANNIS
      
   
   
      (1)  Ú. v. EÚ L 88, 24.3.2012, s. 1.
   
      PRÍLOHA I
      
         Osoby podľa článku 1
      
      
                  1.
               
               
                  Dr Ahmad AZIZI
               
            
                  2.
               
               
                  Dr Ali DIVANDARI
               
            
                  3.
               
               
                  Dr Abdolnaser HEMMATI
               
            
                  4.
               
               
                  Mohammad Reza MESKARIAN
               
            
                  5.
               
               
                  Sayeed ZAVVAR
               
            
   
      PRÍLOHA II
      
         Subjekty podľa článku 2
      
      
                   
               
               
                  Názov/Meno
               
               
                  Identifikačné údaje
               
               
                  Dôvody
               
               
                  Dátum zaradenia do zoznamu
               
            
                  1.
               
               
                  Mobin Sanjesh
               
               
                  Entry 3, No 11, 12th Street, Miremad Alley, Abbas Abad, Teherán, Irán.
               
               
                  Zapojená do obstarávania vybavenia a materiálu, ktorý sa priamo využíva v rámci iránskeho jadrového programu.
               
               
                  1.12.2011
               
            
                  2.
               
               
                  Bank Melli Iran ZAO (alias Mir Business Bank)
               
               
                  Number 9/1, Ulitsa Mashkova, Moskva, 130064, Rusko; alternatívna adresa: Mashkova st. 9/1 Moskva 105062 Rusko.
               
               
                  Vo vlastníctve Bank Melli.
               
               
                  23.6.2008
               
            
                  3.
               
               
                  Melli Bank plc
               
               
                  London Wall, 11th floor, London EC2Y 5EA, Spojené kráľovstvo.
               
               
                  Vlastní ju Bank Melli.
               
               
                  23.6.2008
               
            
                  4.
               
               
                  Neka Novin (alias Niksa Nirou)
               
               
                  Unit 7, No 12, 13th Street, Mir-Emad St, Motahary Avenue, Teherán, 15875- 6653.
               
               
                  Zapojená do obstarávania špecializovaného vybavenia a materiálu, ktorý sa priamo využíva v rámci iránskeho jadrového programu.
               
               
                  23.5.2011
               
            
                  5.
               
               
                  Bank Tejarat
               
               
                  
                              Poštová adresa: Taleghani Br. 130, Taleghani Ave. P.O.Box: 11365 - 5416, Teherán, Irán.
                           
                        
                              Tel. 88826690.
                           
                        
                              Telex 226641 TJTA IR.
                           
                        
                              Fax 88893641.
                           
                        
                              Webová stránka: http://www.tejaratbank.ir.
                           
                        
               
                  Bank Tejarat je čiastočne vlastnená štátom. Priamo pomáhala Iránu v jeho úsilí v jadrovej oblasti. Napríklad v roku 2011 umožnila prevod desiatok miliónov dolárov v snahe pomôcť spoločnosti Atomic Energy Organisation of Iran, ktorú označila OSN, získať tzv. „žltý koláč“ (oxid uránu). AEOI je najdôležitejšou iránskou organizáciou zaoberajúcou sa výskumom a vývojom jadrovej technológie, ktorá zároveň riadi programy výroby štiepnych materiálov. Bank Tejarat tiež pomáhala označeným iránskym bankám obchádzať medzinárodné sankcie, napríklad sa zúčastňovala obchodov, do ktorých boli zapojené krycie spoločnosti Shahid Hemmat Industrial Group, ktorú označila OSN.
               
               
                  23.1.2012
               
            
                  6.
               
               
                  Shahid Beheshti University
               
               
                  Daneshju Blvd., Yaman St., Chamran Blvd., P.O. Box 19839-63113, Teherán, Irán.
               
               
                  Vo vlastníctve alebo pod kontrolou Ministerstva obrany a logistiky ozbrojených síl (MODAFL). Vykonáva vedecký výskum v súvislosti s vývojom jadrových zbraní.
               
               
                  23.5.2011
               
            
   
      PRÍLOHA III
      
         Osoby a subjekt podľa článku 3
      
      Osoby
      
                  1.
               
               
                  Azim Aghajani (píše sa aj Adhajani). Funkcia: člen jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007).
                  Ďalšie informácie: umožnil porušenie bodu 5 rezolúcie BR OSN č. 1747 (2007) o zákaze vývozu zbraní a súvisiaceho materiálu z Iránu.
                  Doplňujúce informácie: Štátna príslušnosť: Irán. Číslo cestovného pasu: 6620505, 9003213.
                  Dátum označenia OSN: 18. apríla 2012.
               
            
                  2.
               
               
                  Ali Akbar Tabatabaei (alias: Sayed Akbar Tahmaesebi). Funkcia: člen jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007).
                  Ďalšie informácie. umožnil porušenie bodu 5 rezolúcie BR OSN č. 1747 (2007) o zákaze vývozu zbraní a súvisiaceho materiálu z Iránu.
                  Doplňujúce informácie: Štátna príslušnosť: Irán. Dátum narodenia: 1967.
                  Dátum označenia OSN: 18. apríla 2012.
               
            Subjekt
      
                  1.
               
               
                  Behineh Trading Co.
                  Ďalšie informácie. Iránska spoločnosť, ktorá zohrala kľúčovú úlohu v protiprávnom transfere zbraní do západnej Afriky Iránom; konala v mene jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007), ako odosielateľ zásielky zbraní.
                  Doplňujúce informácie: Miesto: Tavakoli Building, Opposite of 15th Alley, Emam-Jomeh Street, Teherán, Irán. Tel. +98 9195382305. webová stránka: http://www.behinehco.ir.
                  Dátum označenia OSN: 18. apríla 2012.